Dagiti grupo ti etniko iti Filipinas

Dagiti isla ti Filipinas ket tinagtagitao dagiti nadumaduma a bilang dagiti etnolingngusitiko a grupos, ti kaaduan a dagiti bukodda a pagsasao ket Austronesio iti taudan. Adu kadagitoy a grupo ket nagbalinda a Kristiano, a naisangayan dagiti grupo ti ababa nga aplaya, ken nangamponda kadagiti adu nga elemento ti ganganaet a kultura. Dagiti etnolingnguistiko a grupo ket mairaman dagiti Ibatan, Ilokano, Pangasinan, Kapampangan, Tagalog, Bicolano, Bisayano (Masbatenio, Hiligaynon/Ilonggo, Cebuano, Boholano/Bol-anon, Waray ken Surigaonon) Maranao, Subanon ken  Zamboanguenio.

Idiay akinlaud a Mindanao ken ti Purpuro Sulu, adda dagiti grupo ti indehenio nga agsansanay iti Islam. Tinawtawagan dagiti Espaniol isuda a kas dagiti Moro manipud kadagiti Moro (urayno awan ti pannakaiyasping wenno pannakaikapet iti kultura kaniada malaksid iti relihion). Idiay Kalugnakan ti Agusan ken ti banbantay ti Mindanao, adda dagiti grupo ti etniko a kolektibo nga ammo a kas ti Lumad. Saan met a kas dagiti Moro, dagitoy a tattao ket saanda nga agsansanay iti Islam, ken mangitalinaayda kadagiti animistiko a pammati ken dagiti tradision ngem adda met dagiti nagbalin a Kristiano.

Dagiti Negrito ket dagiti sakbay ti Austronesio a tattao a nagataud manipud iti nangruna a daga ti Asia ken isuda idi dagiti maysa a kasapaan a tattao a nagitagtagitao iti Filipinas. Ti immuna nga ammo ket dagiti rurog ti tattao ti Tao a Callao. Ti populasion ti Negrito ket nakarkulo idi 2004 iti agarup a 31,000. Dagiti grupo ti tribuda ket mairaman ti Ati, ken ti Aeta. Dagiti waya ti biagda ket kaaduan a nawaya manipud kadagiti impluensia ti Laud ken Islam. Inadf-adal isuda dagiti eskolar tapno maawatanda ti sakbay ti Espaniol a kultura.

Kaaduan dagiti Filipino ket Malayo-Polinisio, ti nangruna a grupo iti kaunegan ti pamilia ti pagsasao ti Austronesio. Dagiti dadduma pay a grupo ti etniko ket mangporma ti minoradad a populasion ti Filipinas. Mairaman kadagitoy dagiti Hapon, Insik a Han, Indiano, Amerikano, Espaniol, Europeano, ken dagiti dadduma a grupo ti etniko manipud kadaiti sabali a pagilian. Dagiti naglalaok iti puli a tattao ket ammo kas mestiso.

 Dagiti nagibasaran 

 Dagiti akinruar a silpo 
Philippines – Ethnic groups , thecorpusjuris.com, retrieved on 2008-04-06 (See Article XV, Section 3(3))
Who are the Kagayanens? , Indigenous People Movement